CELEX: 52005PC0213
Language: da
Date: 2005-05-23
Title: Forslag til Rådets afgørelse om den holdning, som Fællesskabet skal indtage i AVS-EF-Ministerrådet til vedtagelsen af en afgørelse om overgangsbestemmelser vedrørende perioden mellem undertegnelsen og ikrafttrædelsen af den reviderede AVS-EF-partnerskabsaftale

Vigtig juridisk meddelelse

|

52005PC0213

Forslag til Rådets afgørelse om den holdning, som Fællesskabet skal indtage i AVS-EF-Ministerrådet til vedtagelsen af en afgørelse om overgangsbestemmelser vedrørende perioden mellem undertegnelsen og ikrafttrædelsen af den reviderede AVS-EF-partnerskabsaftale  /* KOM/2005/0213 endelig udg. */  

	Bruxelles, den 23.5.2005KOM(2005) 213 endeligForslag tilRÅDETS AFGØRELSEom den holdning, som Fællesskabet skal indtage i AVS-EF-Ministerrådet til vedtagelsen af en afgørelse om overgangsbestemmelser vedrørende perioden mellem undertegnelsen og ikrafttrædelsen af den reviderede AVS-EF-partnerskabsaftale(forelagt af Kommissionen)BEGRUNDELSEForhandlingerne om revision af AVS-EF-partnerskabsaftalen blev fuldført på ministerkonferencen den 23. februar 2005. Den reviderede aftale skal forelægges parterne til undertegnelse og ratifikation. Dette tager erfaringsmæssigt mellem 18 og 30 måneder. Ifølge artikel 95, stk. 3, i Cotonou-aftalen skal AVS-EF-Ministerrådet træffe alle eventuelt nødvendige overgangsforanstaltninger, indtil de reviderede bestemmelser træder i kraft. AVS-EF-Ministerrådet skal således træffe afgørelse herom i forbindelse med undertegnelsen af den reviderede aftale.Kommissionen skønner, at flertallet af den reviderede aftales bestemmelser vil kunne anvendes midlertidigt i tiden mellem undertegnelsen og ikrafttrædelsen af aftalen. Fordelen ved den reviderede aftale i form af øget effektivitet og positive virkninger for samarbejdet bør realiseres så snart som muligt.Bestemmelserne om bevilling og afholdelse af de nye finansielle ressourcer kan imidlertid ikke bringes i anvendelse inden ikrafttrædelsen af de flerårige finansielle rammer, der er omhandlet i bilag Ia til den reviderede aftale. Det finansielle samarbejde vil derfor i overgangsperioden indtil den 31. december 2007 blive finansieret ved hjælp af saldoen fra 9. EUF og restbeløb overført fra tidligere EUF.Programmeringen af de disponible ressourcer til de næste flerårige finansielle rammer kan derimod begynde, inden de træder i kraft. Så snart den samlede bevillingsramme er fastlagt, vil der kunne afsættes vejledende tildelinger i forbindelse med programmeringen. Det betyder ikke, at der dermed er disponeret over ressourcerne, så længe de flerårige finansielle rammer ikke er i kraft. Der bør derfor også fastlægges procedurer for vedtagelsen af programmeringsafgørelser og foranstaltninger til gennemførelse af de flerårige finansielle rammer. Kommissionen foreslår med henblik herpå og i tilfælde af, at Den Europæiske Udviklingsfond skulle blive optaget på budgettet, at de relevante bestemmelser vedrørende en fremtidig interne finansieringsaftale i givet fald anvendes midlertidigt.Rådet for Den Europæiske Union skal i medfør af artikel 300, stk. 2, andet afsnit, i traktaten om oprettelse af Det Europæiske Fællesskab fastlægge Fællesskabets holdning til de overgangsforanstaltninger, der skal træffes for den pågældende periode. Kommissionen mener, at Rådet bør godkende vedlagte forslag til afgørelse om vedtagelse af en afgørelse om midlertidig anvendelse af den reviderede AVS-EF-partnerskabsaftale i perioden mellem undertegnelsen og ikrafttrædelsen af nævnte aftale.Forslag tilRÅDETS AFGØRELSEom den holdning, som Fællesskabet skal indtage i AVS-EF-Ministerrådet til vedtagelsen af en afgørelse om overgangsbestemmelser vedrørende perioden mellem undertegnelsen og ikrafttrædelsen af den reviderede AVS-EF-partnerskabsaftaleRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit, sammenholdt med artikel 310,under henvisning til forslag fra Kommissionen, ogud fra følgende betragtninger:(1) Ved artikel 15 i AVS-EF-partnerskabsaftalen undertegnet i Cotonou den 23. juni 2000, i det følgende benævnt "aftalen", oprettes der et ministerråd, som tillægges de ved aftalen fastsatte beslutningsbeføjelser.(2) Ifølge artikel 95, stk. 3, i aftalen træffer ministerrådet alle eventuelt nødvendige overgangsforanstaltninger, indtil de reviderede bestemmelser træder i kraft.(3) Fællesskabets holdning i ministerrådet til dettes vedtagelse af en afgørelse om overgangsforanstaltninger, som skal iværksættes ved undertegnelsen af den reviderede aftale, bør fastlægges -TRUFFET FØLGENDE AFGØRELSE:Eneste artikelFællesskabets holdning i ministerrådet til vedtagelsen af overgangsforanstaltninger vedrørende perioden mellem undertegnelsen og ikrafttrædelsen af den reviderede AVS-EF-partnerskabsaftale baseres på det til denne afgørelse knyttede udkast til afgørelse.Udfærdiget i Bruxelles,På Rådets vegneFormandBILAGUdkast tilAVS-EF-MINISTERRÅDETS AFGØRELSEom overgangsforanstaltninger, som skal anvendes i perioden mellem undertegnelsen og ikrafttrædelsen af AVS-EF-parternskabsaftalenAVS/EF-MINISTERRÅDET HAR -under henvisning til AVS-EF-partnerskabsaftalen undertegnet i Cotonou den 23. juni 2000, i det følgende benævnt "aftalen", særlig artikel 95, stk. 3, ogud fra følgende betragtninger:(1) Aftalen er indgået for en periode på tyve år regnet fra den 1. marts 2000. Dog kan dens bestemmelser ændres ved en revision hvert femte år.(2) På baggrund heraf blev der i Bruxelles den 23. februar 2005 fuldført forhandlinger om revision af AVS-EF-partnerskabsaftalen, i det følgende benævnt "den reviderede aftale". Den reviderede aftale blev undertegnet i XXX den XXX og træder i kraft ved afslutningen af de i aftalens artikel 93 omhandlede ratifikationsprocedurer.(3) Ministerrådet vedtager i overensstemmelse med aftalens artikel 95, stk. 3, overgangsforanstaltninger vedrørende perioden mellem undertegnelsen og ikrafttrædelsen af den reviderede aftale.(4) Parterne skønner, at en fremskyndet anvendelse af den reviderede aftale fra og med undertegnelsen vil være hensigtsmæssig, med undtagelse af bestemmelserne om godkendelse og iværksættelse af de nye finansielle rammer for samarbejdet.(5) Bestemmelserne om bevilling og afholdelse af de finansielle ressourcer i henhold til de flerårige finansielle rammer, der er omhandlet i bilag Ia til den reviderede aftale, kan ikke bringes i anvendelse inden ikrafttrædelsen af disse rammer. Samarbejdet vil derfor i overgangsperioden indtil den 31. december 2007 blive finansieret ved hjælp af saldoen fra 9. EUF og restbeløb overført fra tidligere EUF.(6) Programmeringen af de disponible ressourcer til de flerårige finansielle rammer kan derimod begynde, inden disse træder i kraft. Så snart den samlede bevillingsramme er fastlagt, vil der kunne afsættes vejledende tildelinger i forbindelse med programmeringen. Dog kan der ikke disponeres over ressourcerne, så længe de flerårige finansielle rammer ikke er i kraft -TRUFFET FØLGENDE AFGØRELSE:Artikel 1 Midlertidig anvendelse af den reviderede aftale1. Alle bestemmelserne om revision af aftalen anvendes fremskyndet fra datoen for undertegnelsen med forbehold af de fornødne ændringer af de flerårige finansielle rammer og dermed forbundne bestemmelser i Cotonou-aftalen, som vil blive vedtaget af AVS-EF-Ministerrådet i overensstemmelse med artikel 3 i bilag Ia inden den reviderede aftales ikrafttræden som en fravigelse fra aftalens artikel 95.2. Fremskyndet anvendelse af følgende bestemmelser forudsætter imidlertid, at de i disse artikler nævnte finansielle ressourcer er til rådighed:( a) Artikel 11a: Bekæmpelse af terrorisme(b) Artikel 11b: Samarbejde om modarbejdelse af spredning af masseødelæggelsesvåben.3. Aftalens reviderede bestemmelser findes som bilag til denne afgørelse[1].Artikel 2Gennemførelse af denne afgørelseAVS-staterne, medlemsstaterne og Fællesskabet opfordres til hver især at træffe foranstaltning til gennemførelse af denne afgørelse.Artikel 3Denne afgørelses ikrafttræden og gyldighedsperiodeDenne afgørelse træder i kraft ved undertegnelsen af den reviderede aftale. Den anvendes indtil ikrafttrædelsen af den reviderede aftale.Udfærdiget iPå AVS-EF-Ministerrådets vegneFormand [1] Se KOM(2005) 185 af 3.5.2005.